**Asinul şi fluierul**

*Gheorghe Asachi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pentru asinul furat

Se băteau doi furi odată,

Unul vrea să-l aibă argat,

Altul vrea să-l vânză-ndată.

Dar când între ii se ceartă

Cum pe asin să-l împartă,

Vine-al treilea tâlhari

Şi li fură pe magari.

Este asin câteodată

O moşie-n giudecată,

Pentru care doi mazili

Se sfădesc pe la movili,

Când acela ce-i împacă,

Mâncând pe-a lor cheltuială,

Ie moşia-n socoteală

Şi li lasă punga sacă.